b'\n_START_ARTICLE_\nKuovijoki\n_START_PARAGRAPH_\nKuovijoki\xc2\xa0(Op. 71) (Curlew River) on ensimm\xc3\xa4inen kolmesta Benjamin Brittenin s\xc3\xa4velt\xc3\xa4m\xc3\xa4st\xc3\xa4 kirkkoparaabelista.\xc2\xa0\xc2\xa0Teos\xc2\xa0perustuu japanilaiseen\xc2\xa0no-n\xc3\xa4ytelm\xc3\xa4\xc3\xa4n\xc2\xa0Sumidagawa (Sumida-joki), jonka on kirjoittanut\xc2\xa0Juro Motomasa (1395\xe2\x80\x931431). \xc2\xa0Britten n\xc3\xa4ki n\xc3\xa4ytelm\xc3\xa4n matkaillessaan Japanissa ja Kaukoid\xc3\xa4ss\xc3\xa4 alkuvuodesta 1956.\xc2\xa0_NEWLINE_Libreton kirjoitti\xc2\xa0William Plomer, joka muunsi alkuper\xc3\xa4isteoksen kristilliseksi paraabeliksi ja sijoitti tapahtumat varhaiskeskiaikaan. Tapahtumapaikaksi h\xc3\xa4n valitsi fiktiivisen Kuovijoen (Curlew River) It\xc3\xa4-Anglian suomailla.\xc2\xa0Toiminnan keskipisteess\xc3\xa4 on roolihenkil\xc3\xb6 nimelt\xc3\xa4 Madwoman (hullu nainen). Ulkopuolinen p\xc3\xa4\xc3\xa4henkil\xc3\xb6 esiintyy lukuisissa Brittenin teoksissa:\xc2\xa0Peter Grimes, Billy Budd, Ruuvikierre\xc2\xa0ja Owen Wingrave._NEWLINE_Kuovijoki\xc2\xa0merkitsi lopullista muutosta s\xc3\xa4velt\xc3\xa4j\xc3\xa4n tyyliss\xc3\xa4 ja pohjusti h\xc3\xa4nen tulevia t\xc3\xb6it\xc3\xa4\xc3\xa4n, kuten\xc2\xa0Owen Wingrave, Kuolema Venetsiassa, ja Kolmas jousikvartetto._NEWLINE_Teos sai ensi-iltansa 13. kes\xc3\xa4kuuta 1964. Ohjaaja oli\xc2\xa0Colin Graham\xc2\xa0\xc2\xa0ja esityspaikka St. Bartholomewsin kirkko\xc2\xa0Orfordissa Englannissa. Rooleissa olivat muun muassa\xc2\xa0Peter Pears ja Bryan Drake, jotka ovat esiintyneet monissa Brittenin oopperoissa.'